Discuție Wikipedia:Sfatul Bătrânilor/Arhiva 38

message: Ce facem cu denumirea asta? Tot mai mulţi se miră şi ne întreabă de ce o folosim, cînd există şi formule normale. Discuţia nu e nouă:
*Discuţie Wikipedia:Articole fructuoase
*Wikipedia:Cafenea#fructuos?
Ca idee, alte Wikipedii au următoarele denumiri:
*ca: Articles de qualitat
*cs: Nejlepší články
*de: Exzellente Artikel
*el: Επιλεγμένα άρθρα
*en: Featured articles
*eo: Elstaraj artikoloj
*es: Artículos destacados
*fi: Suositellut sivut
*fr: Articles de qualité
*ia: Articulos del septimana
*id: Artikel Pilihan
*is: Úrvalsgreinar
*it: Articoli in vetrina
*ja: 秀逸な記事 (articole excelente)
*nl: Etalage
*no: Utmerkede artikler
*pl: Artykuły na medal
*pt: Os melhores artigos
*sk: Najlepšie články
*sl: Izbrani članki
*sr: Сјајни текстови
*sv: Utvalda artiklar
*tl: Mga napiling artikulo
Ca să găsim un nume potrivit trebuie să nu uităm scopul principal pentru care distingem aceste articole: ele sînt arătate începătorilor pentru a-şi face o idee cum trebuie scris un articol. Există şi alte scopuri, de exemplu motivarea contribuitorilor şi reprezentarea Wikipediei.
Propunerea mea este să alegem între articol de calitate şi articol excelent. — AdiJapan ☎ 30 mai 2006 15:22 (EEST)
replies: text: Formula "articol de calitate" mi se pare serioasă şi de bun simţ. --Mihai Andrei 30 mai 2006 15:32 (EEST)

text: Nici mie nu îmi place formula articol fructuos, "articol de calitate" ar suna mult mai bine. --Emily | msg. 30 mai 2006 16:02 (EEST)

text: Aşa e, sună mai bine articol de calitate. Formula articol excelent impune prea mult, având în vedere că nu multă lume e autoritate în domeniul în care contribuie (cel puţin eu nu-s), iar articolele respective nu sunt analizate de specialişti. --KlaudiuMihăilă Mesaj 30 mai 2006 17:53 (EEST)
replies: text: : Dar de ce sa nu folosim cuvinte mai simple? "Articole bune". Sau "Articole foarte bune". Sau, vorba nemtilor, "Articole excelente". Nu asa le-ati spune intr-o discutie? Dpotop 30 mai 2006 21:03 (EEST)

text: Părerea mea apare mai sus, în această pagină, la o secţiune cu acelaşi titlu. Rezumată, ea spune da pentru articol de calitate.

text: Deşi de obicei sînt de acord cu formulările simple, gen "articol bun", în acest caz, ar fi o formulă inechitabilă pentru alte articole bune, catalogînd doar cîteva în felul acesta. Articol foarte bun ar putea fi un candidat foarte bun pentru această schimbare  -Laurap\ mesaj 31 mai 2006 11:57 (EEST)
replies: text: :Bun, deci se pare că majoritatea sîntem împotriva formulei "articol fructuos" şi pentru "articol de calitate". Întrucît schimbarea este majoră (sînt multe pagini de modificat) avem nevoie de un suport cît mai larg, deci propun să mai aşteptăm un picuţ, poate apar obiecţii sau alte idei, iar dacă nu, să trecem la treabă. — AdiJapan ☎ 31 mai 2006 13:44 (EEST)
replies: text: ::Şi eu sunt pentru "articole de calitate". De curiozitate, cum s-ar traduce mot-a-mot "featured articles"? —SCriBu msg 31 mai 2006 18:06 (EEST)
replies: text: :::Păi de aici a pornit problema: nu există o traducere suficient de fidelă pentru "featured". Dicţionarele englezeşti definesc cuvîntul cam aşa:

text: :::*"displayed, advertised, or presented as a special attraction" (Merriam-Webster)

text: :::*"given special prominence, attention, or publicity" (American Heritage)

text: :::Deci "featured articles" ar însemna articole supuse atenţiei, de prim plan, puse în vitrină, selectate, de prima pagină, etc., etc. Dar noi nu trebuie să traducem cuvîntul, ci să comunicăm acelaşi mesaj. Şi cred că "articol de calitate" este ceea ce căutăm. — AdiJapan ☎ 31 mai 2006 18:33 (EEST)
Am făcut schimbarea de la "articol fructuos" la "articol de calitate". Am încercat să modific peste tot, dar este posibil să mai fi rămas urme. N-am modificat ce au spus oamenii prin discuţii, acolo am lăsat fructuos. Mi-au mai rămas de şters paginile (formate, categorii, etc.) care sînt acum redirecturi la care nu se leagă nimic.
Acum pagina unde se găsesc articolele de calitate este Wikipedia:Articole de calitate, deci în spaţiul de nume Wikipedia, nu printre articole aşa cum era pagina Articole fructuoase. (Danutz nu a dat nici un răspuns la întrebările mele şi ale lui Ronline în privinţa asta.)
Dacă mai găsiţi rămăşiţe de "fructuos" vă rog să le corectaţi şi voi. — AdiJapan ☎ 1 iunie 2006 13:26 (EEST)
N-ar trebui pus şi un link la navigare spre articolele de calitate? —SCriBu msg 2 iunie 2006 20:57 (EEST)
thread_title: Articole "fructuoase"